L’Associació de Dones Gitanes de Llevant “Amanecer” de Burjassot es presenta en el municipi
2025-07-24

La Casa de Cultura de Burjassot acollirà, dijous que ve 4 d’octubre a partir de les 17.30 hores, la presentació oficial de l’Associació de Dones Gitanes de Llevant “Amanecer”.

L’acte comptarà amb la participació d’Ester Santiago, coordinadora i vicepresidenta de l’Associació de Dones Gitanes de Llevant “Amanecer” a la qual acompanyaran l’alcalde de Burjassot, Rafa García, la Regidora d’Igualtat, Lluna Àrias, la Directora General de l’Institut Valencià de la Dona, María Such, José del Amo Pastor, Director General de l’Agència Valenciana d’Igualtat, Diversitat i Polítiques Inclusives, Rosalía Vázquez, Presidenta de l’Associació Alborea de Madrid i Emilia Escudero, Presidenta de l’Associació de Dones Gitanes de Llevant “Amanecer”.

Una vegada finalitzat l’acte de presentació de l’entitat burjassotera, tindrà lloc un espectacle d’art musical flamenc i se servirà un vi d’honor al qual estan convidats tots els assistents.